# Guillem Terribas i Roca

Guillem Terribas i Roca (Salt, 14 de desembre de 1951) és un llibreter i activista cultural català. Fou el màxim responsable de la Llibreria 22 de Girona, des de la seva creació, el 1978, fins al 2015. Presideix el Col·lectiu de Crítics de Cinema de Girona, l'entitat que gestiona el Cinema Truffaut.

## Trajectòria

L'any 2007 va publicar a l'editorial Ara Llibres el llibre de memòries Demà serà un altre dia: aventures d'un llibreter. El gener de 2015 va anunciar que al febrer deixaria d'estar al capdavant de la Llibreria 22, deixant la direcció a Jordi Gispert. Des de la temporada 2015-2016, col·labora al programa El món a RAC 1 amb Marc Artigau amb una secció sobre llibres titulada «De què va?».
El 2017, publica el llibre Alegra'm la vida una reivindicació del cinema com explicador d'històries i de coneixement. També hi exposa la seva visió de que no hi ha pel·lícules per a adults i per a mainada, sinó «pel·lícules». Per això a la segona part del llibre, Terribas comenta 22 pel·lícules que ha vist amb la seva neta Martina. El mateix 2017 publica el llibre L'avi de la Martina al qual explica la vida, històries, el cinema i la mateixa neta. És «una història amb la qual tothom es pot identificar, siguin els avis amb el protagonista sènior, com els nens i les nenes amb la Martina.». El 2019 publica La Martina va al cau. El 9 d'octubre 2024 surt un nou llibre dedicat a la Martina que porta per títol Un regal per a la Martina, editat per l'editorial Estrella Polar del Grup 62.
A les eleccions al Parlament de Catalunya de 2017 es va anunciar que tancaria la llista d'Esquerra Republicana per Girona.

## Reconeixements

L'any 2008, l'Ajuntament de Salt li va concedir el «Premi 3 de març» per la seva tasca com a activista cultural. El 2017 el Govern va acordar concedir-li la Creu de Sant Jordi «pel seu incansable activisme cultural, que l'ha dut a participar en un ampli repertori d'iniciatives en aquest àmbit. Va ser fundador de la Llibreria 22, de Girona, que dirigí entre el 1978 i el 2015, convertint-la en un establiment de referència, obert a tota mena de tendències i amb una decidida voluntat de promoció i difusió de la cultura catalana».
El 2018, els membres del jurat del Premi Trajectòria van atorgar-li el guardó de 2018 «pel seu incansable activisme cultural, la seva llarga trajectòria com a llibreter de referència i la seva clara voluntat de promoció, difusió i defensa de la cultura catalana». El 2020, el Fòrum Carlemany li concedeix el Premi Falcó Carlemany. El 2023 l'Associació Cultural de Vilablareix li van fer lliurament del premi Sant Roc 2023.

## Referències

* ↑ Planas, Xevi «Guillem Terribas, l'ànima de la Llibreria 22». Revista de Girona, juliol-agost 1999, pàg. 18-25.
* ↑ «Un gran librero en el postre (y el café) de la vida». La Vanguardia.
* ↑ Merino, Imma «Guillem». El Punt Avui, 14-09-2018, pàg. 4.
* ↑ «Qui som». Cinema Truffaut/Col·lectiu de Crítics de Cinema de Girona. [Consulta: 1r octubre 2020].
* ↑ Terribas, Guillem. Demà serà un altre dia: aventures d'un llibreter. Badalona: Ara llibres, 2007, p. 158. ISBN 978-84-96767-30-0.
* ↑ «Guillem Terribas penja els guants». Núvol.com, 09-01-2015. [Consulta: 9 gener 2015].
* ↑ Gutiérrez, Àlex «Sílvia Cóppulo buscarà la màxima proximitat al nou espai ‘La vida’». Ara, 28-08-2015.
* ↑ Terribas, Guillem. Alegra'm la vida. 1. ed. Barcelona: Columna, 2017. ISBN 978-84-664-2202-4.
* ↑ Cercas, Javier. «Guillem Terribas presenta "Alegra'm la vida", un cant d'amor al cinema» (vídeo). Humoristes gràfiques que acaben de publicar llibre. TV3. [Consulta: 30 març 2021].
* ↑ Terribas, Guillem. L'Avi de la Martina. Barcelona: Cruïlla, març de 2017 (Barca de Vapor Blanca). ISBN 978-84-661-4209-0.
* ↑ Camps i Linnell, Jordi «Guillem Terribas publica un conte que és un cant a la vida.». El Punt Avui, 14-03-2017.
* ↑ Terribas, Guillem. La Martina va al Cau. Grup62 (Estrella Polar). ISBN 9788491378594.
* ↑ Camps i Linnell, Jordi «La primera aventura». El Punt Avui, 28-08-2019, pàg. 18.
* ↑ Carmona, Alba. «Guillem Terribas publica el seu primer àlbum il·lustrat, «Un regal per a la Martina»», 08-10-2024. [Consulta: 28 octubre 2024].
* ↑ «Llista ERC a Girona: Bassa, Torrent, Caula, Sabrià i Casamitjana encapçalen la candidatura a les eleccions catalanes». Diari de Girona, 17-11-2017.
* ↑ «Terribas i Roca, Guillem». Atles literari de Salt. Ajuntament de Salt, 20-11-2013. [Consulta: 30 març 2021].
* ↑ «El Govern distingeix amb la Creu de Sant Jordi 29 personalitats i 24 entitats». [Consulta: 30 octubre 2024].
* ↑ «La Setmana de tots». Núvol. [Consulta: 30 octubre 2024].
* ↑ Castillón, Xavier «El Fòrum Carlemany premia Cuixart i Terribas». El Punt Avui (edició Girona), 13-12-2020, pàg. 32 [Consulta: 30 març 2021].
* ↑ Castillón, Xavier. «Guillem Terribas rep el premi Sant Roc 2023». [Consulta: 8 maig 2023].
* ↑ Grau, Jordi. «L'incansable llibreter emèrit». [Consulta: 8 maig 2023].

## Enllaços externs

* «Demà serà un altre dia» (bloc personal).